**Jan Garbarek** (\* 4. marec 1947, Mysen, Nórsko) je nórsky soprán a tenor saxofonista, ktorý sa žánrovo pohybuje v štýloch jazzu, predovšetkým modálneho a free jazzu, klasickej hudby a world music.

Je známy originalitou svojho hudobného prejavu, ktorý odkazuje na jeho európsky pôvod a ktorý podľa jeho slov nemôže kopírovať džezmenov z newyorských klubov. Už v 60. rokoch bol pritom vplyvným americkým pedagógom a skladateľom Georgeom Russellom označený ako *,,najoriginálnejší hlas európskeho džezu od čias Djanga Reinhardta"*.

Detstvo a mladosť
-----------------

Jan Garbarek je jediným synom Poliaka Czesława Garbareka (počas II. sv. vojny bol deportovaný nacistami do Nórska na nútené práce/Blodveien) a dcéry nórskeho farmára. Vyrastal v Osle, do siedmeho roku života bez štátnej príslušnosti.
Garbarek si už v teenagerskom veku našiel cestu k jazzovej hudbe. Oslovil ho predovšetkým americký saxofonista John Coltrane.

Hudobná kariéra
---------------

Garbarekovu kariéru odštartovala výhra v súťaži amatérskych jazzových hráčov v roku 1962. Tá viedla k jeho prvým koncertom. Po zvyšok 60. rokov pracoval stabilne v Nórsku, obvykle v pozícii vedúceho hráča. Štyri roky sa však podieľal na nahrávkach amerického jazzového skladateľa Georga Russella, s ktorým začal aj svoju nahrávaciu činnosť. Išlo napríklad o nahrávky *Othello Ballet Suite* či *Electronic Sonata for Souls Loved by Nature*. 

Na začiatku 70. rokov začal nahrávať pre vydavateľstvo ECM, aj keď mal príležitosť hrať s Chick Corea a Donom Cherrym. Slávnym sa stal v polovici 70. rokov po spolupráci s Európskym kvartetom Keitha Jarretta, ktorú je možné zachytiť na výsledných nahrávkach skladieb ,,My Song" a ,,Belonging".

V 80. rokoch začlenila Garbarekova skupina medzi seba kontrabasistu Eberharda Webera a na niekoľkokrát aj gitaristov Billa Frisella a Davida Torna. V r. 1993 spolupracoval s vokálnym kvartetom Hilliard Ensemble hrajúcim renesančnú hudbu, pričom výsledkom bola prekvapivo populárna nahrávka. V roku 1995 vydal album Visible World a o tri roky neskôr Rites (1998) pričom v apríli roku 1999 vytvoril v spolupráci s Hilliard Ensemble album Mnemosyne.

Hudobný prínos
--------------

Garbarekov zvuk je od 70. rokov pokladaný za nezameniteľný. Je jednou z charakteristických značiek nahrávacej spoločnosti ECM a je tiež typická pre všetky jeho nahrávky. Pre jeho štýl je typický ostrohranný zvuk, dlhé prenikavé tóny a hojné využívanie ticha.

Osobný život
------------

Oženil sa vo veku dvadsaťjeden rokov. Jeho žena sa volá Vigdis. Má dcéru Anju, ktorá je taktiež hudobníčkou.

Diskografia
-----------

Ako hlavný hudobník: 

* Esoteric Circle (1969)
* Afric Pepperbird (1970)
* Sart (1971) s Terjem Rypdalom
* Triptykon (1972)
* Witchi-Tai-To (1973)
* Dansere (1975) s Bobo Stenson Quartet
* Dis (1976) s Ralphom Townerom
* Places (1977)
* Photo with Blue Sky, White Cloud, Wires, Windows and a Red Roof (1978) s Billom Connorsom
* Aftenland (1979) s Kjellom Johnsenom
* Eventyr (1980)
* Paths, Prints (1981) s Billom Frisellom
* Wayfarer (1983) s Billom Frisellom and Eberhardom Weberom
* It's OK to Listen to the Gray Voice (1984) s Davidom Tornom
* All Those Born with Wings (1986)
* Legend of the Seven Dreams (1988)
* Rosensfole (1989) s Agnes Buen Garnås
* I Took Up the Runes (1990)
* StAR (1991) s Miroslavom Vitousom
* Ragas and Sagas (1992) s Fateh Ali Khanom
* Twelve Moons (1992)
* Atmos (1993) s Miroslavom Vitousom
* Madar (1993) s Anouarom Brahemom and Shaukatom Hussainom
* Officium (1994) with the Hilliard Ensemble
* Visible World (1995)
* Rites (1998)
* Mnemosyne (1999) s Hilliard Ensemble
* In Praise of Dreams (2003)
* Dresden (2009) živý album
* Officium Novum (2010) s Hilliard Ensemble

Referencie
----------

1. 1 2  Motyčka, P.: Jan Garbarek. týždeň 8/2010. s. 62
2. ↑   *In conversation with jan garbarek* [online]. [Cit. 2010-03-03]. Dostupné online. Archivované 2010-01-22 z originálu.
3. 1 2  Musicolog.com Prístup: 29.03.2010

Autoritné údaje: * BnF: 13894285j
* GND: 119515253
* ISNI: 0000 0001 1480 3574
* LCCN: n81146623
* NK ČR: xx0028293
* VIAF: 115557508
* WorldCat: lccn-n81146623